### *Výbor Národnej rady Slovenskej republiky*

 ***pre vzdelávanie, vedu, mládež a šport***

 18. schôdza výboru

 Číslo: CRD – 2060/2016

**63**

**U z n e s e n i e**

**Výboru Národnej rady Slovenskej republiky**

**pre vzdelávanie, vedu, mládež a šport**

**zo  16. marca 2017**

Výbor Národnej rady Slovenskej republiky pre vzdelávanie, vedu, mládež a šport **prerokoval** návrh poslankyne Národnej rady Slovenskej republiky Kataríny Cséfalvayovej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov **(tlač 327) –** **druhé čítanie** a

### súhlasí

s návrhom poslankyne Národnej rady Slovenskej republiky Kataríny Cséfalvayovej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov **(tlač 327);**

### odporúča Národnej rade Slovenskej republiky

návrh poslankyne Národnej rady Slovenskej republiky Kataríny Cséfalvayovej na vydanie zákona, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov **(tlač 327) schváliť so zmenami a doplnkami,** ktoré sú uvedené v prílohe tohto uznesenia;

### ukladá predsedovi výboru

zapracovať stanovisko výboru do spoločnej správy výborov o výsledku prerokovania vládneho návrhu zákona vo výboroch.

 Branislav **Grőhling** Ľubomír **Petrák**

 overovateľ výboru predseda výboru

**Príloha k uzneseniu č. 63**

 **POZMEŇUJÚCI A DOPLŇUJÚCI NÁVRH**

**k návrhu zákona poslankyne Národnej rady Slovenskej republiky Kataríny Cséfalvayovej, ktorým sa mení a dopĺňa zákon č. 131/2002 Z. z. o vysokých školách a o zmene a doplnení niektorých zákonov v znení neskorších predpisov (tlač 327)**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V čl. I sa za prvý bod vkladá nový druhý bod, ktorý znie:

„2. § 10 sa dopĺňa odsekom 13, ktorý znie:

„(13) Ak rektor verejnej vysokej školy v čase vymenovania do funkcie vykonáva niektorú z funkcií podľa § 10 ods. 4, je povinný do 30 dní od vymenovania do funkcie rektora verejnej vysokej školy, skončiť vykonávanie tejto funkcie alebo vykonať právne relevantný úkon na jej skončenie.“.“

Doterajšie body sa následne prečíslujú.

Navrhuje sa, aby ten, kto bude vymenovaný do funkcie rektora verejnej vysokej školy po nadobudnutí účinnosti tohto zákona a nespĺňa podmienku zlučiteľnosti podľa § 10 ods. 4, mohol v stanovenej lehote vykonať právne relevantný úkon smerujúci k skončeniu vykonávania tejto funkcie v súlade s príslušnými právnymi predpismi.

V čl. I sa za druhý bod vkladá nový tretí bod, ktorý znie:

„3. § 28 sa dopĺňa odsekom 10, ktorý znie:

„(10) Ak dekan fakulty verejnej vysokej školy v čase vymenovanie do funkcie vykonáva niektorú z funkcií podľa § 28 ods. 6, je povinný do 30 dní od vymenovania do funkcie dekana verejnej vysokej školy, skončiť vykonávanie tejto funkcie alebo vykonať právne relevantný úkon na jej skončenie.“.“

Doterajšie body sa následne prečíslujú.

Navrhuje sa, aby ten kto bude vymenovaný do funkcie dekana fakulty verejnej vysokej školy po nadobudnutí účinnosti tohto zákona a nespĺňa podmienku zlučiteľnosti podľa § 28 ods. 6, mohol v stanovenej lehote vykonať právne relevantný úkon smerujúci k skončeniu vykonávania tejto funkcie v súlade s príslušnými právnymi predpismi.

V čl. I treťom bode sa vypúšťa slovo „ vždy“.

Ide o legislatívno-technickú pripomienku.

V čl. I sa za tretí bod vkladá nový štvrtý bod, ktorý znie:

„4. Za § 113ag sa vkladá § 113ah, ktorý znie:

 „113ah

Prechodné ustanovenie k úpravám účinným od. 1. júna 2017

Podmienka nezlučiteľnosti funkcie rektora verejnej vysokej školy a dekana fakulty verejnej vysokej školy podľa predpisov účinných od 1. júna 2017 sa nevzťahuje na toho, kto bol do tejto funkcie vymenovaný do 31. mája 2017.“.“

Navrhuje sa doplniť prechodné ustanovenie tak, že nezlučiteľnosť sa nebude vzťahovať na funkciu rektora verejnej vysokej školy a dekana fakulty verejnej vysokej školy, ktorí boli vymenovaní do funkcií pred účinnosťou toho zákona.

V čl. II sa slová „1. marca“ nahrádzajú slovami „1. júna.“.

Vzhľadom na priebeh legislatívneho procesu je potrebné primerane upraviť termín účinnosti zákona.